techiaith/cofnodycynulliad_en-cy huggingface dataset:
English: Well, the example you've given is an example of what we need to see more of, with industry working together with the institutions that we fund - the college, for example, the funding it will receive through Welsh Government - but it also, I think, points to the point on needing more clarity and certainty for investors to make those choices. When I've recently been in Pembrokeshire, talking to one of the businesses with a significant interest in our renewables future, they have made this point. It's a regular part of the conversations we have. I met the Crown Estate, together with Julie James the Minister for Climate Change, and again making the point that a greater level of certainty and a forward-looking programme would allow greater investor confidence to make longer term investments that will benefit infrastructure in our ports and the jobs that come from it on the manufacture side as well. You'll see it from the point of view of the skills that we think we're going to need and how we're going to be able to help people to do more of that when we get to the net-zero skills plan that we're expecting to publish this autumn. I think you've asked me questions on that in the past. So, these things are all connected. If we get this right, then there really is a significant economic return to be made for Wales, not just the wider benefit of having cleaner, greener power. I look forward to updating the Member and the Chamber on that work.
Welsh: Wel, mae'r enghraifft a roesoch yn enghraifft o'r hyn y mae angen inni weld mwy ohono, gyda diwydiant yn cydweithio â'r sefydliadau a ariannwn - y coleg, er enghraifft, y cyllid y bydd yn ei gael drwy Lywodraeth Cymru - ond mae hefyd, rwy'n credu, yn tynnu sylw at y pwynt fod angen mwy o eglurder a sicrwydd i fuddsoddwyr allu gwneud y dewisiadau hynny. Pan wyf wedi bod yn sir Benfro yn ddiweddar, yn siarad ag un o'r busnesau sydd â diddordeb sylweddol yn ein dyfodol ynni adnewyddadwy, maent wedi gwneud y pwynt hwn. Mae'n codi'n rheolaidd yn y sgyrsiau a gawn. Cyfarfûm ag Ystad y Goron, ynghyd â Julie James, y Gweinidog Newid Hinsawdd, ac unwaith eto yn gwneud y pwynt y byddai mwy o sicrwydd a rhaglen flaengar yn caniatáu mwy o hyder i fuddsoddwyr wneud buddsoddiadau mwy hirdymor a fydd o fudd i seilwaith yn ein porthladdoedd a'r swyddi a ddaw yn sgil hynny ar yr ochr weithgynhyrchu hefyd. Fe'i gwelwch o safbwynt y sgiliau y credwn y byddwn eu hangen a sut y byddwn yn gallu helpu pobl i wneud mwy o hynny pan ddown at y cynllun sgiliau sero net y disgwyliwn ei gyhoeddi yr hydref hwn. Credaf eich bod wedi gofyn cwestiynau imi am hynny yn y gorffennol. Felly, mae'r pethau hyn i gyd wedi'u cysylltu. Os gwnawn ni hyn yn iawn, bydd elw economaidd sylweddol i'w wneud i Gymru mewn gwirionedd, nid dim ond y budd ehangach o gael pŵer glanach a gwyrddach. Edrychaf ymlaen at roi'r wybodaeth ddiweddaraf i'r Aelod a'r Siambr am y gwaith hwnnw.
English: Diolch. The Welsh Government is a long-standing partner, alongside Ynys Môn county council, the port authority and other partners, in seeking a sustainable economic future for Holyhead. We collectively commissioned a wide-ranging study into the potential economic benefits of Holyhead Gateway, as well as awarding funding following the 2018 storm.
Welsh: Diolch. Mae Llywodraeth Cymru yn bartner hirsefydlog, ochr yn ochr â chyngor sir Ynys Môn, awdurdod y porthladd a phartneriaid eraill, mewn cynlluniau i geisio dyfodol economaidd cynaliadwy i Gaergybi. Gyda'n gilydd, fe wnaethom gomisiynu astudiaeth eang ei chwmpas i fanteision economaidd posibl Porth Caergybi, yn ogystal â dyfarnu cyllid yn dilyn storm 2018.
English: It's over four years now since storm Emma devastated the marina in Holyhead. The marina's owners did set about a plan to rebuild immediately, and although it was inevitable that that was going to take some time, the plans are being frustrated by the fact that there's another development that's long been in the pipeline for the waterfront in Holyhead that also includes plans for a marina. I think that that developer, Conygar, if it wants to show that it is interested in doing what's right for Holyhead, should be doing everything to facilitate and bring forward the re-establishment of a marina as quickly as possible - whoever does that. Can I appeal to the Government to be clear in its support for the marina, in particular? Can I ask the Minister to consider what practical and financial support it can give? And, in light of that current frustration, is the Welsh Government ready to play a part in bringing the different parties together, working with local stakeholders, including myself, the local authority and so on, to find a resolution as soon as possible?
Welsh: Mae mwy na phedair blynedd wedi bod bellach ers i storm Emma ddinistrio'r marina yng Nghaergybi. Aeth perchnogion y marina ati i lunio cynllun i ailadeiladu ar unwaith, ac er ei bod yn anochel y byddai hynny'n cymryd peth amser, mae'r cynlluniau'n cael eu rhwystro gan y ffaith bod datblygiad arall wedi'i fwriadu ers tro byd ar gyfer y glannau yng Nghaergybi sydd hefyd yn cynnwys cynlluniau ar gyfer marina. Credaf y dylai'r datblygwr hwnnw, Conygar, os yw am ddangos bod ganddo ddiddordeb mewn gwneud yr hyn sy'n iawn i Gaergybi, fod yn gwneud popeth yn ei allu i hwyluso'r gwaith o ailsefydlu marina cyn gynted â phosibl - pwy bynnag sy'n gwneud hynny. A gaf fi apelio ar y Llywodraeth i fod yn glir yn ei chefnogaeth i'r marina, yn arbennig? A gaf fi ofyn i'r Gweinidog ystyried pa gymorth ymarferol ac ariannol y gall ei roi? Ac yng ngoleuni'r rhwystredigaeth honno ar hyn o bryd, a yw Llywodraeth Cymru yn barod i chwarae rhan a dod â'r gwahanol bartïon at ei gilydd, a gweithio gyda rhanddeiliaid lleol, gan fy nghynnwys i, yr awdurdod lleol ac yn y blaen, i ddod o hyd i ateb cyn gynted â phosibl?
English: I think the broad answer to the question is 'yes'. We want to be able to play a part. Often, the Welsh Government convening conversations can mean everyone comes to the table, and that can be helpful. We want to see stakeholders as joined up as possible on the opportunities that exist. If the Member wants to write to me, that would be helpful. I am meeting the leader of the council over the summer and it will be helpful to have a proposal to discuss with our north Wales team and how that may fit into the wider regional plan. I think this isn't just for the island itself - actually, there's a potential impact on a wider basis too.
Welsh: Credaf mai'r ateb bras i'r cwestiwn yw 'ydy'. Mae'r Llywodraeth eisiau gallu chwarae rhan. Yn aml, os yw Llywodraeth Cymru yn cynnull sgyrsiau, mae'n golygu bod pawb yn dod at y bwrdd, a gall hynny fod o gymorth. Rydym eisiau sicrhau bod rhanddeiliaid mor gydgysylltiedig â phosibl mewn perthynas â'r cyfleoedd sy'n bodoli. Os yw'r Aelod eisiau ysgrifennu ataf, byddai hynny'n ddefnyddiol. Byddaf yn cyfarfod ag arweinydd y cyngor dros yr haf a bydd yn ddefnyddiol cael cynnig i'w drafod gyda'n tîm yng ngogledd Cymru a sut y gallai hwnnw ffitio i'r cynllun rhanbarthol ehangach. Yn fy marn i, mae hyn ar gyfer mwy na'r ynys ei hun yn unig - ceir effaith bosibl ar sail ehangach hefyd.
English: Thank you. The vision for the community bank, now being taken forward by our partners the Monmouthshire Building Society, is that it will be a full-service bank headquartered in Wales and will provide bilingual products and banking services through a range of channels, including phone, digital and physical outlets.
Welsh: Diolch. Y weledigaeth ar gyfer y banc cymunedol, sydd bellach yn cael ei ddatblygu gan ein partneriaid, Cymdeithas Adeiladu Sir Fynwy, yw y bydd yn fanc gwasanaeth llawn sydd â'i bencadlys yng Nghymru ac y bydd yn darparu cynnyrch a gwasanaethau bancio dwyieithog drwy amrywiaeth o sianeli, gan gynnwys dros y ffôn, yn ddigidol ac mewn safleoedd ffisegol.
English: Thank you very much for that answer. Last month, Barclays bank announced that it was closing branches across the region, including Welshpool, Newtown and Lampeter. This has become a very common pattern over recent years. Indeed, there are about 40 per cent fewer branches that now exist in the region I represent than there were nine years ago. The impact of this is very great on our rural communities, including the elderly people, small businesses and organisations and farmers in the area. The situation is now so critical that several market towns in the region, among them Llanidloes, Tregaron and Llandovery, have now gained the status of 'no-bank towns'. And online banking, of course, is difficult because there is a lack of reliable broadband. You've noted your intention to establish a community bank for Wales; could I ask you: are the rural communities of Wales going to have fair play in these new plans?
Welsh: Diolch yn fawr iawn am yr ateb. Fis diwethaf, fe gyhoeddodd banc Barclays ei fod yn cau canghennau ar draws y rhanbarth, gan gynnwys y Trallwng, y Drenewydd a Llambed. Mae hwn wedi dod yn batrwm cyffredin iawn, wrth gwrs, dros y blynyddoedd diwethaf. Yn wir, dros y naw mlynedd ddiwethaf, mae rhyw 40 y cant yn llai o ganghennau yn y rhanbarth dwi'n ei chynrychioli nag yr oedd dros naw mlynedd yn ôl. Ac mae effaith hyn, wrth gwrs, yn fawr iawn ar ein cymunedau gwledig, gan gynnwys yr henoed, busnesau a mudiadau bach ac amaethwyr yn yr ardal. Mae'r sefyllfa mor argyfyngus erbyn hyn, mae sawl tref farchnad yn y rhanbarth, yn eu plith Llanidloes, Tregaron a Llanymddyfri, bellach wedi ennill y statws o drefi heb fanc - no-bank towns. Mae bancio ar-lein, wrth gwrs, yn anodd gan fod diffyg band llydan dibynadwy. Rŷch chi wedi nodi'r bwriad i sefydlu banc cymunedol i Gymru; allaf i ofyn i chi: ydy cymunedau gwledig Cymru yn mynd i gael chwarae teg yn y cynlluniau newydd hyn?
English: The vision for the community bank is one that's got support on all sides of the Chamber, and that in itself is relatively unusual. The challenge, though, I think, is in having not just the vision, but then being able to do something where we're able to provide real-life banking services that people will want and will use, and also that we're able to have a programme of opening the physical branches that matches the actual capability. I think there's a danger that every Member will say, 'I would like to have a community bank branch in my constituency or my region'. I've certainly had representations on my own side from a range of people, from Jack Sargeant, Joyce Watson and a range of others. We want to see the bank be successful, and we want to see those services increase. The reason why we're at this point is exactly the point the Member's articulated: traditional banks have been moving away from a range of communities, both in towns and cities as well as in rural parts of Wales. This is our attempt to make sure we have a viable banking product that will try to fill in some of that gap. I am looking forward to providing a further update, together with the Monmouthshire Building Society, on how that work is practically progressing. But I do take on board the points the Member makes.
Welsh: Mae'r weledigaeth ar gyfer y banc cymunedol yn un sydd wedi cael cefnogaeth o bob ochr i'r Siambr, ac mae hynny ynddo'i hun yn gymharol anarferol. Yn ogystal â chael y weledigaeth serch hynny, mae'r her, rwy'n credu, yn ymwneud â sicrhau ein bod yn gallu darparu gwasanaethau bancio go iawn y bydd pobl eu heisiau ac yn eu defnyddio, a hefyd ein bod yn gallu cael rhaglen o agor y canghennau ffisegol sy'n cyfateb i'r gallu gwirioneddol. Credaf fod perygl y bydd pob Aelod yn dweud, 'Hoffwn gael cangen banc cymunedol yn fy etholaeth i neu fy rhanbarth i'. Rwy'n sicr wedi cael sylwadau ar fy ochr fy hun gan amrywiaeth o bobl, gan Jack Sargeant, Joyce Watson ac amrywiaeth o rai eraill. Rydym eisiau i'r banc fod yn llwyddiannus, ac rydym eisiau gweld y gwasanaethau hynny'n cynyddu. Y rheswm pam ein bod wedi cyrraedd y cam hwn yw oherwydd yr union bwynt a fynegwyd gan yr Aelod: mae banciau traddodiadol wedi bod yn symud i ffwrdd o amryw o gymunedau, mewn trefi a dinasoedd yn ogystal ag mewn rhannau gwledig o Gymru. Dyma ein hymdrech i sicrhau bod gennym gynnyrch bancio hyfyw a fydd yn ceisio llenwi rhywfaint o'r bwlch hwnnw. Rwy'n edrych ymlaen at ddarparu diweddariad pellach, ynghyd â Chymdeithas Adeiladu Sir Fynwy, ar sut y mae'r gwaith hwnnw'n mynd rhagddo'n ymarferol. Ond rwy'n ystyried y pwyntiau y mae'r Aelod yn eu gwneud.
English: Rather than viewing trade policy solely in economic terms, our approach relies on using a well-being of future generations lens to consider the full impact that trade policy could have on Wales. This includes ensuring that our approach aligns with our national well-being goal of being a globally responsible nation.
Welsh: Yn hytrach nag ystyried polisi masnach mewn termau economaidd yn unig, mae ein dull o weithredu yn dibynnu ar ddefnyddio lens llesiant cenedlaethau'r dyfodol i ystyried yr effaith lawn y gallai polisi masnach ei chael ar Gymru. Mae hyn yn cynnwys sicrhau bod ein dull o weithredu'n cyd-fynd â'n nod llesiant cenedlaethol o fod yn genedl sy'n gyfrifol ar lefel fyd-eang.
English: Thank you for that, Minister. The Welsh Government's commitment to global responsibility is a welcome move, especially in terms of biodiversity, climate change, sustainable economic development and employment rights when it comes to trade policy. There are, however, other less tangible impacts of global trade on the lives of people across the world. These international trade deals affect cultures, traditions, identities and languages in every country involved, often in negative or exploitative ways. Our conscience has to stretch as far as the limits of those supply chains, or else that commitment to global responsibility won't be fully met. So, Minister, how is the Welsh Government ensuring that its trade policy is globally responsible when it comes to the impact on culture, languages and ways of life for citizens in other nations?
Welsh: Diolch am hynny, Weinidog. Mae ymrwymiad Llywodraeth Cymru i gyfrifoldeb byd-eang yn gam i'w groesawu, yn enwedig o ran bioamrywiaeth, newid hinsawdd, datblygu economaidd cynaliadwy a hawliau cyflogaeth o ran polisi masnach. Fodd bynnag, mae masnach fyd-eang yn cael effeithiau eraill, llai diriaethol ar fywydau pobl ledled y byd. Mae'r cytundebau masnach rhyngwladol hyn yn effeithio ar ddiwylliannau, traddodiadau, hunaniaeth ac ieithoedd ym mhob gwlad sydd ynghlwm wrthynt, yn aml mewn ffyrdd negyddol neu ymelwol. Mae'n rhaid i'n cydwybod ymestyn cyn belled â therfynau'r cadwyni cyflenwi hynny, neu fel arall ni fydd yr ymrwymiad i gyfrifoldeb byd-eang yn cael ei gyflawni'n llawn. Felly, Weinidog, sut y mae Llywodraeth Cymru yn sicrhau bod ei pholisi masnach yn gyfrifol ar lefel fyd-eang o ran yr effaith ar ddiwylliant, ieithoedd a ffyrdd o fyw i ddinasyddion mewn gwledydd eraill?
English: We do try to take a rounded approach to the way in which we promote and support Welsh businesses as exporters and, indeed, importers as well. It's part of the reason why we've been concerned about some of the impact of some of the trade deals that have already been agreed, for example their impact on the rural economy here. You'll have heard the First Minister saying that one of the challenges would be a potential influx of other goods, which could mean that rural Wales is no longer part of what we understand it could and should be. When it comes to our impact on trade in other parts of the world, we again try to take account of that in the sorts of trade deals that we do and what we do in terms of our support as a Government. You'll recall, for example, that some parts of the petrochemical industry would rather we carried on going to some of the international events; we've chosen not to do that, because we're switching much more of our support into advanced manufacture, engineering and, indeed, in wanting to secure more opportunities in the renewables sector, both here in Wales and further afield. So, rather than the broad point, I think it might be more helpful to think about some of those individual questions about who we do business with as countries and nations, but also the sorts of firms we're looking to support in making sure that they're able to grow the economy here and in other parts of the world.
Welsh: Rydym yn ceisio mynd ati mewn modd cyflawn o ran ein ffordd o hyrwyddo a chefnogi busnesau Cymru fel allforwyr, ac fel mewnforwyr hefyd. Mae'n rhan o'r rheswm pam ein bod wedi bod yn pryderu am effaith rhai o'r cytundebau masnach y cytunwyd arnynt eisoes, er enghraifft eu heffaith ar yr economi wledig yma. Fe fyddwch wedi clywed y Prif Weinidog yn dweud mai un o'r heriau fyddai mewnlifiad posibl o nwyddau eraill, a allai olygu nad yw Cymru wledig bellach yn rhan o'r hyn y deallwn y gallai ac y dylai fod. O ran ein heffaith ar fasnach mewn rhannau eraill o'r byd, unwaith eto rydym yn ceisio ystyried hynny yn y mathau o gytundebau masnach a wnawn a'r hyn a wnawn gyda'n cymorth fel Llywodraeth. Fe fyddwch yn cofio, er enghraifft, y byddai'n well gan rai rhannau o'r diwydiant petrocemegol pe byddem yn parhau i fynd i rai o'r digwyddiadau rhyngwladol; rydym wedi dewis peidio â gwneud hynny, oherwydd ein bod yn newid i roi llawer mwy o'n cefnogaeth i weithgynhyrchu uwch a pheirianneg ac yn wir, i fod eisiau sicrhau mwy o gyfleoedd yn y sector ynni adnewyddadwy, yma yng Nghymru a thu hwnt. Felly, yn hytrach na'r pwynt cyffredinol, credaf y gallai fod yn fwy defnyddiol meddwl am rai o'r cwestiynau unigol hynny mewn perthynas â phwy y gwnawn fusnes â hwy fel gwledydd a chenhedloedd, ond hefyd y mathau o gwmnïau y bwriadwn eu cefnogi i sicrhau eu bod yn gallu tyfu'r economi yma ac mewn rhannau eraill o'r byd.
English: The next item is questions to the Minister for Health and Social Services, and the first question is from Sam Rowlands.
Welsh: Y cwestiynau nesaf fydd i'r Gweinidog Iechyd a Gwasanaethau Cymdeithasol, ac mae'r cwestiwn cyntaf gan Sam Rowlands.
English: Thank you, Deputy Presiding Officer. I note the Minister's just getting to her place there.
Welsh: Diolch yn fawr, Ddirprwy Lywydd. Sylwaf fod y Gweinidog yn cyrraedd ei lle yno.
English: Diolch yn fawr. Decisions on priorities for the health service in north Wales are for Betsi Cadwaladr University Health Board. They take into account the needs of their local population, and that's informed by the work of the regional partnership boards, which include citizen panels. Welsh Government officials meet regularly with representatives from all community health councils in Wales, including North Wales Community Health Council.
Welsh: Diolch yn fawr. Bwrdd Iechyd Prifysgol Betsi Cadwaladr sy'n penderfynu ar flaenoriaethau ar gyfer y gwasanaeth iechyd yng ngogledd Cymru. Maent yn ystyried anghenion eu poblogaeth leol, ac mae hynny'n seiliedig ar waith y byrddau partneriaeth rhanbarthol, sy'n cynnwys paneli dinasyddion. Mae swyddogion Llywodraeth Cymru yn cyfarfod yn rheolaidd â chynrychiolwyr o bob cyngor iechyd cymuned yng Nghymru, gan gynnwys Cyngor Iechyd Cymuned Gogledd Cymru.
English: Thank you, Minister, for your response and also for outlining your interactions with patients through the community health councils, as you mentioned, and how important their voice is. A crucial place for this voice in the future, of course, is the newly appointed citizen voice board, and as you'll know, this board has the opportunity to stand up for the people of north Wales - Wales as a whole, but north Wales especially - considering the number of issues at Betsi Cadwaladr health board that patients are dealing with at the moment. But my understanding, Minister, is that just one of the newly appointed board members actually lives in north Wales, with, actually, them not being from the area, having worked and lived elsewhere for the vast majority of their time. I also understand, Minister, that six of the board members went to the same university, where the current chair of the board was vice-chancellor. You can perhaps understand why some of my residents are concerned that perhaps there isn't proper representation, a broad representation across Wales, and, in particular, in north Wales. So, Minister, do you believe that if we are to have a true representation and to maximise the potential of this new board, and, ultimately, take the voice of patients seriously, it needs to be rooted in north Wales with strong north Wales representatives who live, work and understand north Wales and all its nuances? Diolch yn fawr iawn.
Welsh: Diolch am eich ymateb, Weinidog, a hefyd am amlinellu eich ymwneud â chleifion drwy'r cynghorau iechyd cymuned, fel y sonioch chi, a pha mor bwysig yw eu llais. Lle hollbwysig i'r llais hwn yn y dyfodol, wrth gwrs, yw'r bwrdd llais y dinesydd sydd newydd ei benodi, ac fel y gwyddoch, mae gan y bwrdd hwn gyfle i sefyll dros bobl gogledd Cymru - Cymru gyfan, ond gogledd Cymru yn enwedig - o ystyried nifer y problemau y mae cleifion ym mwrdd iechyd Betsi Cadwaladr yn eu hwynebu ar hyn o bryd. Ond yn ôl yr hyn a ddeallaf, Weinidog, dim ond un o'r aelodau bwrdd sydd newydd eu penodi sy'n byw yn y gogledd, ac mewn gwirionedd, nid yw'r aelod dan sylw'n dod o'r ardal, drwy fod wedi gweithio a byw mewn mannau eraill am y mwyafrif helaeth o'u hamser. Deallaf hefyd, Weinidog, fod chwech o aelodau'r bwrdd wedi mynd i'r un brifysgol, lle roedd cadeirydd presennol y bwrdd yn is-ganghellor. Efallai y gallwch ddeall pam fod rhai o fy nhrigolion yn pryderu nad oes cynrychiolaeth briodol efallai, cynrychiolaeth eang ledled Cymru, ac yn enwedig yn y gogledd. Felly, Weinidog, a ydych yn credu, os ydym am gael cynrychiolaeth go iawn ac os ydym am fanteisio i'r eithaf ar botensial y bwrdd newydd hwn, a bod o ddifrif ynglŷn â llais cleifion yn y pen draw, fod angen iddo gael ei wreiddio yng ngogledd Cymru gyda chynrychiolaeth gref o'r gogledd sy'n byw, yn gweithio ac yn deall gogledd Cymru yn ei holl amrywiaeth? Diolch yn fawr iawn.
English: Thanks very much. Let's just be clear that the board is not supposed to be a geographic representation. If we started that, then it would be very difficult to get representation from the whole of Wales. [ Interruption.] I will carry on. I've had the pleasure of speaking to Dr Rajan Madhok. He is somebody who retired to Wales four years ago. He's had an incredibly sparkling career. He's been a medical doctor of public health, he's been a director of a primary care trust, he's been the chairman of the British Association of Physicians of Indian Origin, he's been on the General Medical Council, and he's had experience working in Shetland. I didn't know there was a qualification period to become Welsh. Is that something the Tories are advocating now? Let's just be absolutely clear that this man will be an incredible representative. And do you know what's more? I spoke to him in Welsh.
Welsh: Diolch yn fawr. Gadewch inni fod yn glir nad yw'r bwrdd i fod yn gynrychiolaeth ddaearyddol. Pe byddem yn dechrau hynny, byddai'n anodd iawn cael cynrychiolaeth o Gymru gyfan. [ Torri ar draws.] Rwyf am barhau. Cefais y pleser o siarad â Dr Rajan Madhok. Mae'n rhywun a ymddeolodd i Gymru bedair blynedd yn ôl. Mae wedi cael gyrfa hynod o ddisglair. Bu'n feddyg iechyd y cyhoedd, bu'n gyfarwyddwr ymddiriedolaeth gofal sylfaenol, bu'n gadeirydd Cymdeithas Prydain ar gyfer Meddygon o Dras Indiaidd, mae wedi bod ar y Cyngor Meddygol Cyffredinol, ac mae wedi cael profiad o weithio ar Ynysoedd Shetland. Nid oeddwn yn gwybod bod yna gyfnod cymhwyso i fod yn Gymro. A yw hynny'n rhywbeth y mae'r Torïaid yn ei argymell bellach? Gadewch i ni fod yn gwbl glir y bydd y dyn hwn yn gynrychiolydd anhygoel. A wyddoch chi beth arall? Siaradais ag ef yn Gymraeg.
English: With the north Wales dental academy being established in autumn 2022, and with 96 per cent of NHS dentistry funding in Betsi Cadwaladr University Health Board going to practices engaged in contract reform, I expect to see significant improvements in patient access in north Wales in the near future.
Welsh: Wrth i academi ddeintyddol gogledd Cymru gael ei sefydlu yn yr hydref eleni, a gan fod 96 y cant o gyllid deintyddiaeth yr NHS ym Mwrdd Iechyd Prifysgol Betsi Cadwaladr yn mynd i bractisau sy'n rhan o'r broses diwygio'r contract, dwi'n disgwyl gweld gwelliannau sylweddol o ran mynediad i gleifion yn y gogledd yn y dyfodol agos.